അതിര്ത്തി തര്ക്കം പരിഹരിക്കാന് സുപ്രീംകോടതിയെ സമീപിക്കുമെന്ന് അസം മുഖ്യമന്ത്രി ദില്ലി: മിസ്സോറാമുമായി നിലനില്ക്കുന്ന അതിര്ത്തി തര്ക്കം പരിഹരിക്കാന് സുപ്രീംകോടതിയെ സമീപിക്കുമെന്ന് അസം മുഖ്യമന്ത്രി ഹിമന്ത ബിശ്വ ശര്മ്മ പറഞ്ഞു. ക്വാറന്്റൈനില് കഴിയുന്ന മിസ്സോറാം മുഖ്യമന്ത്രിയുമായി താന് സംസാരിച്ചിരുന്നു. അതിര്ത്തി സൗഹര്ദപരമായി പരിഹരിക്കാനുള്ള താത്പര്യം മിസോറാം മുഖ്യമന്ത്രി സൊറാംന്തങ്ക മുന്നോട്ട് വച്ചിട്ടുണ്ട്. ക്വാറന്്റൈന് കഴിഞ്ഞു വിളിക്കാമെന്നും അദ്ദേഹം വ്യക്തമാക്കിയിട്ടുണ്ട്. അതിര്ത്തി തര്ക്കം ചര്ച്ചയിലൂടെ മാത്രമേ പരിഹരിക്കാനാവൂ എന്നും ഹിമന്ത് ബിശ്വശര്മ്മ വ്യക്തമാക്കി. തനിക്കെതിരെ മിസ്സോറാം സര്ക്കാര് എടുത്ത ക്രിമിനല് കേസുകളുമായി സഹകരിക്കുമെന്ന് വ്യക്തമാക്കിയ ഹിമന്ത് ബിശ്വശര്മ്മ കേസെടുത്തതിലൂടെ പ്രശ്നം പരിഹരിക്കപ്പെടുമെങ്കില് സന്തോഷമേയുള്ളൂവെന്നും എന്നാല് അസമിലെ ഉദ്യേഗസ്ഥര്ക്കെതിരായ അന്വേഷണം അംഗീകരിക്കാനാകില്ലെന്നും വ്യക്തമാക്കി. കഴിഞ്ഞ ആഴ്ച അസം മിസ്സോറാം അതിര്ത്തിയിലുണ്ടായ സംഘര്ഷത്തില് ആറ് പൊലീസ് ഉദ്യോഗസ്ഥര് വെടിയേറ്റു മരിച്ചിരുന്നു. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്ക് ഈ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona Last Updated Aug 1, 2021, 2:58 PM IST അസം മിസ്സോറാം അതിര്ത്തി സുപ്രീംകോടതി assam mizoram border